המועדון לספרות יפה של הגברת ינקלובה

המועדון לספרות יפה של הגברת ינקלובה הוא סרט קולנוע דרמטי ישראלי, בבימויו של גלעד אמיליו שנקר, על פי תסריט שכתב יחד עם יוסי מאירי, ובכיכובם של קרן מור, חנה לסלאו, אניה בוקשטיין, יפתח קליין, רזיה ישראלי, וליא קניג בתפקיד הגברת ינקלובה. מאירי גם צילם וערך את הסרט. בטקס פרסי אופיר לשנת 2017 הסרט היה מועמד לשישה פרסי אופיר, וזכה בשניים: עבור האיפור הטוב ביותר ועבור עיצוב התלבושות הטוב ביותר. סופי כפרי (קרן מור) היא ספרנית החברה במועדון לספרות יפה עבור נשים בלבד, מייסודה של הגברת ינקלובה (ליא קניג) תחת הנהלתה של רזיה (רזיה ישראלי). נשות המועדון, הנפגשות אחת לשבוע בטירה גותית לקראת יצירות ספרותיות כגון "האדונית והרוכל", נדרשות להגיע בליווי בן-זוג, כאשר חברת המועדון המגיעה עם הגבר שמקבל את הציון הגבוה ביותר זוכה בגביע "אשת השבוע". הגברים, בסופו של המפגש, נרצחים והופכים לנקניקיות. לאחר שצברה כבר 99 גביעים, סופי מתקשה לזכות בגביע ה-100, אשר יבטיח את מקומה בבית הלורדיות המכובד - המעמד הגבוה ביותר במועדון. אם לא כן, היא עלולה למצוא עצמה במחלקת הסניטציה, יחד עם חברתה חנה (חנה לסלאו) אשר מגלה לסופי שהיא מתכננת לברוח לפריז, ומזמינה אותה להצטרף אליה. בתחילת השבוע, מגיע אל הספרייה יוסף (יפתח קליין), לצורכי עבודת מחקר על יצירותיו של ש"י עגנון - תחום התמחותה של סופי. סופי מזמינה אותו להצטרף אליה לפגישת המועדון השבועית בהמשך השבוע, אך במהלך הימים הקרובים היא מתאהבת בו, בעוד שכנתה לולה (אניה בוקשטיין), חברה נוספת במועדון, מרגלת אחריהם. סופי פונה אל המשכונאי (טוביה צפיר) על מנת לגייס כסף לברוח לחו"ל, בעוד שיוסף, המתגלה כשוטר, מוצא בדירתה של סופי תמונה המעלה את חשדו, והוא פונה אל הארכיבר (אלכס אנסקי) שם הוא מוצא קשר בין המועדון לספרות יפה לבין אביו, שנעדר מאז היותו ילד. כך שכאשר סופי אומרת ליוסף שהיא איננה רוצה שיבוא איתה לפגישת המועדון השבועית, הוא מתעקש ללכת בכל זאת. בפגישת המועדון, סופי מוכרזת כזוכת הגביע השבועית, אך על מנת לזכות בו - עליה לרצוח את יוסף. במקום זאת, היא רוצחת את רזיה, ולוקחת את לולה כבת ערובה על מנת לשחרר את יוסף. סופי ויוסף נמלטים, ולולה רודפת אחריהם. במהלך המרדף, לולה יורה לעברם, אך פוגעת בחבית שמתפוצצת ומשמידה את הטירה. סופי ויוסף שורדים את הפיצוץ, ועוזבים את המקום יחד על האופנוע של יוסף. המועדון לספרות יפה של הגברת ינקלובה, ברשת החברתית פייסבוק "המועדון לספרות יפה של הגברת ינקלובה", במסד הנתונים הקולנועיים IMDb (באנגלית) "המועדון לספרות יפה של הגברת ינקלובה", באתר Rotten Tomatoes (באנגלית) "המועדון לספרות יפה של הגברת ינקלובה", באתר ספר הקולנוע הישראלי "המועדון לספרות יפה של הגברת ינקלובה", באתר אידיבי "המועדון לספרות יפה של הגברת ינקלובה", במסד הנתונים הקולנועיים KinoPoisk (ברוסית) המועדון לספרות יפה של גברת ינקלובה, קדימון הסרט באתר יוטיוב (אורך: 1:43) המועדון לספרות יפה של גברת ינקלובה - הערות הבמאי, סרטון באתר יוטיוב (אורך: 5:08) יעל שוב, ‏כך הפך סרט "פמיניסטי" ומלוהק היטב למופע מיזוגיני להחריד, באתר "Time Out ישראל", 7 ביוני 2018 שמוליק דובדבני, ביקורת סרט: "המועדון לספרות יפה של הגברת ינקלובה" - משונה אך מהנה, באתר ynet, 10 ביוני 2018 ברי כנורי, "המועדון לספרות יפה של גברת ינקלובה" – מבטיח ולא מקיים, באתר הארץ, 11 ביוני 2018 אורי קליין, "המועדון לספרות יפה של הגברת ינקלובה": אם אין ערך, תאכלו נקניקיות, באתר הארץ, 19 ביוני 2018 מאיר שניצר, ‏"המועדון לספרות יפה של הגברת ינקלובה": ניסיון ישראלי כושל ליצור סרט פנטזיה, באתר מעריב אונליין, 22 ביוני 2018 אבנר שביט‏, "קראו לי חולה נפש, אמרו שירדתי מהפסים, איימתי להתאבד": ריאיון עם הבמאי גלעד אמיליו שנקר, באתר וואלה, 7 ביוני 2018